ਖੁੱਲ ਜਾ ਸਿਮ ਸਿਮ
ਖੁੱਲ ਜਾ ਸਿਮ ਸਿਮ (ਫ਼ਰਾਂਸੀਸੀ: Sésame, ouvre-toi) ਇੱਕ ਜੁਮਲਾ ਹੈ, ਜਿਸ ਦੀ ਪਹਿਲੀ ਬਾਰ ਵਰਤੋਂ ਅਲਫ਼ ਲੈਲ੍ਹਾ ਦੇ ਫ਼ਰਾਂਸੀਸੀ ਅਨੁਵਾਦਕ ਐਂਥਨ ਗੈਲੋਂ ਨੇ ਅਲਫ਼ ਲੈਲ੍ਹਾ ਦੀ ਇੱਕ ਕਹਾਣੀ, ਅਲੀ ਬਾਬਾ ਚਾਲੀ ਚੋਰ ਵਿੱਚ ਕੀਤੀ। ਕਹਾਣੀ ਦਾ ਕੋਈ ਇਸ ਤੋਂ ਪਹਿਲਾਂ ਵਾਲਾ ਜ਼ਬਾਨੀ ਜਾਂ ਲਿਖਤ ਵਰਜਨ ਕਿਸੇ ਵੀ ਭਾਸ਼ਾ ਵਿੱਚ ਨਹੀਂ ਮਿਲਦਾ। ਗੈਲੋਂ ਦੇ ਵਰਤੇ ਇਸ ਜੁਮਲੇ ਨੂੰ ਫਰਾਂਸੀਸੀ ਤੋਂ ਅੰਗਰੇਜ਼ੀ ਵਿੱਚ ਅਨੇਕ ਤਰ੍ਹਾਂ ਅਨੁਵਾਦ ਕੀਤਾ ਗਿਆ ਹੈ:"Sesame, Open", "Open, Sesame" ਅਤੇ "Open, O Simsim".।